NÁRODNÁ RADA SLOVENSKEJ REPUBLIKY
II. volebné obdobie
––––––––––––––––––––––––––––––––––––––––––––––––––––––––––––––––––––––––––––––––––––––––––––––––

1076

Vládny návrh

Zákon
			
z		2001,

ktorým sa mení a  dopĺňa zákon Slovenskej národnej rady  č. 138/1991 Zb. o majetku obcí  v znení neskorších predpisov

	Národná rada Slovenskej republiky sa uzniesla na tomto zákone:				

Čl. I

	Zákon Slovenskej národnej rady č. 138/1991 Zb. o majetku obcí v znení zákona Slovenskej národnej rady č. 306/1992 Zb.,  zákona Národnej rady Slovenskej republiky č.  43/1993 Z.z.,  zákona Národnej rady Slovenskej republiky č. 278/1993 Z.z., zákona Národnej rady Slovenskej republiky č. 245/1994 Z.z., zákona Národnej rady Slovenskej republiky č. 147/1995 Z.z. a nálezu Ústavného súdu Slovenskej republiky č. 130/1996 Z.z. sa mení a dopĺňa takto:

1.	Za § 2a sa vkladá § 2b, ktorý znie:

„§ 2b

(1)	Do vlastníctva obcí prechádzajú z majetku Slovenskej republiky veci v správe 

a)	právnických  osôb,  ku  ktorým   prechádza  zriaďovateľská  funkcia  na  obec  podľa osobitných predpisov11c),

b)	zriaďovateľov škôl a školských zariadení bez právnej subjektivity v užívaní týchto škôl alebo   zariadení,   ku  ktorým  prechádza  zriaďovateľská   funkcia  na  obec  podľa  osobitného predpisu11d), 

c)	zriaďovateľov zariadení sociálnych služieb bez právnej subjektivity v užívaní  týchto zariadení, ku ktorým prechádza zriaďovateľská funkcia na obec podľa osobitného predpisu11e).

(2) Do vlastníctva obcí prechádzajú z majetku Slovenskej republiky aj veci v správe  právnických osôb, ak ústredný orgán štátnej správy alebo príslušný orgán miestnej štátnej  správy prevedie  zriaďovateľskú  funkciu k týmto právnickým osobám na obec dohodou alebo ak tak ustanoví osobitný  predpis,  pričom  na  tento  prechod  a  tento  majetok   sa   použijú   ustanovenia  § 4a a § 14b primerane.

(3) Veci uvedené v odseku 1 prechádzajú do vlastníctva obcí, na území ktorých sa nachádzajú. Veci uvedené v odseku  2 prechádzajú do vlastníctva obcí, na území ktorých sa nachádzajú, ak osobitný predpis neustanoví inak.“.

Poznámky pod čiarou k odkazom 11c až 11e znejú:

„ 11c) Napríklad  zákon  Slovenskej   národnej  rady  č.  542/1990  Zb.  o  štátnej  správe  v  školstve 
        a  školskej  samospráve  v  znení  neskorších  predpisov,   zákon  č.  195/1998 Z.z. o  sociálnej 
        pomoci v znení neskorších predpisov. 
   11d) Zákon Slovenskej národnej rady č. 542/1990 Zb. v znení neskorších predpisov.
    11e) Zákon č. 195/1998 Z.z. v znení neskorších predpisov.“.

2.	Za § 4 sa vkladá § 4a, ktorý znie:

„§ 4a

(1) Do vlastníctva obcí prechádzajú s majetkom Slovenskej republiky podľa § 2b ods. 1 aj súvisiace majetkové práva a do výšky nadobúdaného majetku aj súvisiace záväzky.

(2)	Na obec neprechádzajú 

a)	záväzky na úhradu za dodávky tovarov, prác a iných výkonov prevzaté správcom majetku štátu súvisiace s majetkom, ktorý prechádza do vlastníctva obce podľa § 2b ods. 1, ktoré sú po lehote splatnosti a neboli uhradené ku dňu prechodu majetku Slovenskej republiky na obec podľa tohto zákona, 
b)	záväzky na úhradu peňažných plnení podľa osobitných predpisov16a), ktoré bol povinný uhradiť správca majetku štátu podľa osobitných predpisov16a) do dňa nadobudnutia účinnosti tohto zákona.“. 

Poznámka pod čiarou k odkazu 16a znie:

„16a) Napríklad  zákon  č. 366/1999  Z.z.  o  daniach z príjmov v znení neskorších predpisov, zákon 
       Národnej   rady  Slovenskej  republiky  č. 273/1994 Z.z.  o  zdravotnom  poistení,  financovaní 
       zdravotného  poistenia, o zriadení Všeobecnej zdravotnej poisťovne a o zriaďovaní rezortných,
       odvetvových, podnikových a občianskych zdravotných poisťovní v znení neskorších predpisov,
       zákon  Národnej  rady  Slovenskej  republiky  č. 274/1994  Z.z.  o  Sociálnej  poisťovni v znení          
       neskorších  predpisov,  zákon  Národnej  rady  Slovenskej  republiky  č. 387/1996  Z.z.   o 
       zamestnanosti v znení neskorších predpisov.“.

3.	V § 6 odsek 1 znie: 

„(1) Obec môže zveriť svoj majetok do správy rozpočtovej organizácii alebo príspevkovej organizácii, ktorú zriadila podľa osobitného predpisu19b) (ďalej len „správca“). Všetky právne úkony spojené s nakladaním s majetkom obce musia mať písomnú formu, inak sú neplatné.“.

Poznámka pod čiarou k odkazu 19b znie:

„ 19b)  § 21 zákona Národnej rady Slovenskej republiky č. 303/1995 Z.z. o rozpočtových pravidlách 
         v znení neskorších predpisov .“.

4.	V § 6 odseky 3 a 4 znejú:

„(3) Obec môže svoj majetok vložiť ako vklad do obchodnej spoločnosti19) alebo môže zo svojho majetku založiť inú právnickú osobu19a).

(4) Majetok,  ktorý obec nadobudla podľa § 2b ods. 1, a ktorý ku dňu nadobudnutia účinnosti tohto zákona slúžil na výchovnovzdelávací proces v oblasti vzdelávania a výchovy a činnosti s nimi bezprostredne súvisiace19c) a na zabezpečenie sociálnej pomoci, zdravotnej starostlivosti a kultúrnej činnosti môže obec zveriť do správy správcovi; s týmto majetkom nemôže naložiť podľa odseku 3.“.

Poznámky pod čiarou k odkazom 19, 19a a 19c znejú:

„ 19)   § 56 Obchodného zákonníka.
   19a) Napríklad   zákon  č.  213/1997  Z.z.  o  neziskových  organizáciách  poskytujúcich  všeobecne 
         prospešné služby.
    19c)  Zákon č. 29/1984 Zb. o sústave základných a stredných škôl (školský zákon) v znení 
         neskorších predpisov.
         Zákon Národnej rady Slovenskej republiky č. 279/1993 Z.z. o školských zariadeniach v znení
         neskorších predpisov.“.

5.	V § 7 ods. 2 písmeno d) znie:
„d) viesť majetok v účtovníctve podľa osobitného predpisu21).“.

Poznámka pod čiarou k odkazu 21 znie:

„ 21) Zákon č. 563/1991 Zb. o účtovníctve v znení neskorších predpisov.“.

6.	Za § 7 sa vkladá § 7a, ktorý znie:

„§ 7a

	(1) Obec je povinná zachovať účelové určenie majetku, ktorý nadobudla podľa § 2b ods. 1,  a ktorý ku dňu účinnosti tohto zákona slúžil na výchovnovzdelávací proces v oblasti vzdelávania a výchovy a činnosti s nimi bezprostredne súvisiace a na zabezpečenie sociálnej pomoci, zdravotnej starostlivosti a kultúrnej činnosti.

	(2) Povinnosť podľa odseku 1 sa skončí na základe

a)	zrušenia školy alebo školského zariadenia po vyradení školy alebo školského zariadenia zo siete škôl alebo školských zariadení podľa osobitného predpisu21a), 
b)	udelenia súhlasu príslušného orgánu na odňatie objektu zariadenia sociálnych služieb jeho účelu21b), 
c)	zrušenia iného zariadenia ako zariadenia uvedeného v písmenách a) a b) spôsobom upraveným osobitným predpisom,
d)	rozhodnutia obecného zastupiteľstva, ak ide o hnuteľné veci, ktoré sú prebytočné alebo neupotrebiteľné.

(3) Ak prejde do vlastníctva obcí majetok Slovenskej republiky podľa § 2b ods. 2, môže účelové určenie majetku ustanoviť osobitný predpis.

(4) Na majetok uvedený v odseku 1 nemožno zriadiť záložné právo21c) ani zabezpečovací prevod práva21d),  uskutočniť výkon rozhodnutia, konkurzné konanie a vyrovnacie konanie podľa osobitných predpisov21e).“.

Poznámky pod čiarou k odkazom 21a až 21e znejú:

„21a)  Zákon Slovenskej národnej rady č. 542/1990 Zb. v znení neskorších predpisov. 
        Zákon č. 29/1984 Zb. v znení neskorších predpisov.
  21b)  § 66 písm. j) zákona č. 195/1998 Z.z. v znení zákona č. 450/2000 Z.z. 
  21c) § 151a až 151m Občianskeho zákonníka v znení neskorších predpisov.
  21d) § 553 Občianskeho zákonníka v znení zákona č. 509/1991 Zb. 
  21e)  Napríklad Občiansky súdny poriadok v znení neskorších predpisov,  zákon  Národnej  rady 
        Slovenskej republiky č. 233/1995 Z.z. o súdnych exekútoroch a exekučnej činnosti (Exekučný
        poriadok) a o zmene a doplnení ďalších zákonov v znení neskorších predpisov a zákon č. 
        328/1991 Zb. o konkurze a vyrovnaní v znení neskorších predpisov.“.

7.	V § 9 sa odsek 2 dopĺňa písmenami e) a f), ktoré znejú:

„e) vklady   nehnuteľného   majetku   do   majetku   zakladaných   alebo    existujúcich               
                 obchodných spoločností,
	        f) vklady  iného  majetku  ako  majetku  uvedeného  v  písm. e)  v  hodnote   určenej             
                  obecným zastupiteľstvom do majetku zakladaných alebo existujúcich obchodných             
                  spoločností.“.

8.	Za § 14a sa vkladá § 14b, ktorý znie:

„§ 14b

(1) Odovzdávajúci subjekt,  ktorý  do dňa prechodu majetku Slovenskej republiky mal tento majetok  v správe,  a ktorý podľa § 2b ods. 1 tohto zákona prechádza na obce,  spíše   písomný   protokol   s  príslušnou   obcou  o odovzdaní tohto   majetku najneskôr do šiestich mesiacov odo dňa prechodu majetku Slovenskej republiky podľa tohto zákona. Protokol obsahuje presné vymedzenie a hodnotu  odovzdávaného  majetku  vedenú  v  účtovníctve  podľa  osobitného predpisu21),  súvisiace majetkové práva  a záväzky  ku  dňu  nadobudnutia účinnosti  tohto  zákona;  ak ide o nehnuteľnosť  protokol obsahuje aj údaje katastra nehnuteľností podľa osobitného predpisu26b). Protokol  podpisuje  štatutárny  orgán  subjektu,  ktorý mal v správe  majetok,  vlastníctvo ktorého prechádza podľa tohto zákona na obec a štatutárny orgán obce.

(2) Obce  sú   povinné   do  12  mesiacov  odo dňa nadobudnutia majetku štátu podľa § 2b podať na príslušnom  katastri  nehnuteľností  návrh  na  zápis  vlastníckeho práva k tomuto majetku podľa osobitných predpisov26c).“.           

	(3) Veci uvedené v § 2b ods. 1 prechádzajú do vlastníctva obcí dňom 1. januára 2002. Veci uvedené v § 2b ods. 2 prechádzajú do vlastníctva obcí dňom uvedeným v dohode alebo dňom ustanoveným v osobitnom predpise.“.

 Poznámky pod čiarou k odkazom 26b a 26c znejú:

„ 26b) § 42 zákona Národnej rady  Slovenskej republiky č. 162/1995 Z.z. o katastri nehnuteľností a o 
         zápise vlastníckych a iných práv k nehnuteľnostiam (katastrálny zákon).
  26c)  § 34 zákona Národnej rady Slovenskej republiky č. 162/1995 Z.z.“.

Čl. II

	Tento zákon nadobúda účinnosť 1. januára 2002.